མི་ཁྲལ་ནི་སྤུ་ཧྲེངས་རྫོང་ལ་འཇལ་པ་དང་གྲྭ་ཁྲལ་ནི་སྟོད་མངའ་རིས་མ་དགོན་ཏི་སི་རྒྱང་གྲགས་དགོན་ལ་འཇལ་གྱིན་ཡོད།དེ་མིན་ཐབ་ཁྲལ་ནི་བལ་པོའི་རྒྱལ་ཁབ་ལ་འཇལ་གྱིན་ཡོད།ཡུལ་གྱི་འཚོ་རྟེན་ནི་ཞིང་ལས་དང་འབྲོག་ལས་གཉིས་ལ་བརྟེན་ནས་འཚོ་གནས་བྱེད་ཀྱིན་ཡོད།གླེ་མི་ནི་གནའ་བོའི་སྟོད་མངའ་རིས་པུ་ཧྲེང་གི་ཁོངས་སུ་གཏོགས་པ་ཐེ་ཚོམ་བྱེད་མི་དགོས་ཏེ།སྔར་རྒན་པོའི་ཁ་དཔེ་དང་ད་ལྟ་འཚོ་བཞུགས་བྱེད་པའི་བགྲེས་པོ་དག་གི་ངག་ལ་ཉོན་དང་གསལ་བོར་མཁྱེན་ངེས།ཡིན་ནའང་ཕྱིས་ཀྱི་དུས་འགྱུར་རྐྱེན་གྱིས་ད་ལྟ་བལ་པོ་རྒྱལ་ཁབ་ཀྱི་ཀར་ན་ལེ་མངའ་སྡེའི་འུམ་ལ་རྫོང་གི་ཁོངས་སུ་གཏོགས།